section_heading: Dizajn
paragraph_text: Tu-160 vanjskim izgledom djelomično podsjeća na američki B-1 Lancer, no Tu-160 je dosta veći, brži, ima veći domet i može nositi više korisnog tereta. Pokreću ga četiri Kuznjecov NK-321 turbofan motora s naknadnim sagorijevanjem te na većim visinama može postići brzinu malo veću od 2 Ma. Po samim specifikacijama NK-321 je najjači mlazni motor na svijetu s potiskom od 137,3 kN, odnosno 245 kN s naknadnim izgaranjem.<ref>https://vojnapovijest.vecernji.hr/vojna-povijest/ruski-tu-160-najveci-supersonicni-bombarder-u-povijesti-1148276 Za duge misije, u nosu ima ugrađenu sondu za nadolijevanje goriva u letu, no ovo se rijetko koristi jer ima veliki unutarnji kapacitet goriva od 130 tona što je dovoljno za 15 sati leta pri brzini krstarenja od 850 km/h (0,77 Ma).